PMIndiaData/PMIndiaSum huggingface dataset:
দাদরা ও নগর হাভেলিতে সরকারি উন্নয়ন প্রকল্পের সূচনা করলেন প্রধানমন্ত্রী

দাদরাও নগর হাভেলির সিলভাসায় আজ কয়েকটি সরকারি প্রকল্পের সূচনা করলেন প্রধানমন্ত্রী শ্রী নরেন্দ্র মোদী। প্রকল্পগুলির মধ্যে ছিল সরকারি ভবন, সৌরবিদ্যুতের পিভিব্যবস্থা, জন-ঔষধি কেন্দ্র এবং একটি পাসপোর্ট সেবা কেন্দ্রের উদ্বোধন। প্রধানমন্ত্রীআজ দিব্যাঙ্গজনদের মধ্যে সহায়ক সাজসরঞ্জামও বিতরণ করেন। সরকারি কর্মসূচির আওতায়অন্যান্য সুযোগও তিনি আজ পৌঁছে দেন দিব্যাঙ্গ ব্যক্তিদের কাছে। সিলভাসায়প্রদত্ত ভাষণে শ্রী মোদী বলেন, প্রধানমন্ত্রী হিসেবে এটাই তাঁর প্রথম দাদরা ও নগরহাভেলি সফর। কিন্তু অতীতে তিনি এখানে এসেছেন অসংখ্যবার। তিনি আরও বলেন যেপ্রধানমন্ত্রীর দায়িত্ব গ্রহণের পর পরই দাদরা ও নগর হাভেলির উন্নয়ন কর্মসূচিগুলিরসুফল সম্পর্কে অবহিত হওয়ার জন্য বিস্তারিত তথ্য চেয়ে পাঠিয়েছিলেন। পরবর্তীকালেকেন্দ্রীয় সরকারের পক্ষ থেকে বিশেষভাবে দৃষ্টি দেওয়া হয় দাদরা ও নগর হাভেলিরউন্নয়নে। উন্নয়নকর্মসূচি সম্পর্কে প্রধানমন্ত্রী বলেন, প্রত্যেক ভারতীয়রই বাসস্থানের সুযোগ থাকাপ্রয়োজন। মাত্র এক বছরেরও কম সময়ের মধ্যে ‘উজ্জ্বলা’ কর্মসূচির আওতায় এলপিজি-রসংযোগ পৌঁছে গেছে ২ কোটিরও বেশি পরিবারের কাছে। তিনিবিশেষ জোর দিয়ে বলেন যে দরিদ্র এবং মধ্যবিত্ত শ্রেণীর মানুষ সর্বস্বান্ত হোক এধরনের পরিস্থিতি কখনই বরদাস্ত করবে না কেন্দ্রীয় সরকার। নগদহীন লেনদেনের জন্য‘ভিম’ অ্যাপ ডাউনলোড করার আবেদন জানান প্রধানমন্ত্রী সমবেত জনতার উদ্দেশে ।
প্রধানমন্ত্রী শ্রী নরেন্দ্র মোদী ও মোঙ্গলিয়ার রাষ্ট্রপতি মিঃ খালমাগিন বাত্তুলগা যৌথভাবে ভগবান বুদ্ধের মূর্তির আবরণ উন্মোচন করলেন

প্রধানমন্ত্রী শ্রী নরেন্দ্র মোদী এবং মোঙ্গলিয়ার রাষ্ট্রপতি মিঃ খালমাগিন বাত্তুলগা আজ যৌথভাবে সেদেশের উলানবাতোরে ঐতিহাসিক গানদান তেগচেনলিঙ বৌদ্ধমঠে ভগবান বুদ্ধ ও তাঁর দুই ভক্তের মূর্তির আবরণ উন্মোচন করেন। ২০১৫’তে মোঙ্গলিয়া সফরের সময় প্রধানমন্ত্রী গানদান তেগচেনলিঙ বৌদ্ধমঠে প্রার্থনাসভায় অংশ নিয়ে এই বৌদ্ধমঠটিকে ভগবান বুদ্ধের একটি মূর্তি উপহার দেওয়ার কথা ঘোষণা করেছিলেন। এই দুই দেশ ও মানুষের মধ্যে বৌদ্ধ ঐতিহ্য ও সভ্যতাগত যোগসূত্রের ক্ষেত্রে যে অভিন্নতা রয়েছে, তার নিদর্শন-স্বরূপ ভগবান বুদ্ধের মূর্তি উপহার দেওয়া হ’ল। এই মূর্তিতে ভগবান বুদ্ধ তাঁর দুই ভক্তকে নিয়ে বসে রয়েছেন, যা শান্তি ও সহাবস্থানের পাশাপাশি করুণার বার্তা প্রচার করে। এ মাসের শুরুতে উলানবাতোরে ৬ – ৭ই সেপ্টেম্বর তৃতীয় পর্বের ‘সংবাদ’ আলোচনাসভার সময় গানদান বৌদ্ধমঠে মূর্তিটি প্রতিষ্ঠা করা হয়। এই আলোচনাসভায় বিভিন্ন দেশের বৌদ্ধ বিশেষজ্ঞ, পণ্ডিত ও ধর্মীয় নেতারা বৌদ্ধমতের সঙ্গে যুক্ত বিভিন্ন সমসাময়িক বিষয় নিয়ে মতবিনিময় করেন। গানদান তেগচেনলিঙ বৌদ্ধমঠ মোঙ্গলিয়ার বৌদ্ধ ধর্মালম্বীদের কাছে এক গুরুত্বপূর্ণ পীঠস্থান। এই মঠে বৌদ্ধ ঐতিহ্যের সঙ্গে যুক্ত একাধিক মূল্যবান সম্পদ সঞ্চিত রয়েছে। উল্লেখ করা যেতে পারে, এই বৌদ্ধমঠে গত ২১ থেকে ২৩শে জুন পর্যন্ত এশীয় বৌদ্ধ সম্মেলনের একাদশ সাধারণ সভার আয়োজন করা হয়েছিল। এই সভায় ভারত সহ ১৪টি দেশের ১৫০ জনেরও বেশি অতিথি যোগ দিয়েছিলেন। প্রধানমন্ত্রী শ্রী মোদী এবং মোঙ্গলিয়ার রাষ্ট্রপতি মিঃ বাত্তুলগা আজ যে বৌদ্ধ মূর্তিটির আবরণ উন্মোচন করেছেন, তা ভগবান বুদ্ধের বিশ্বজনীন বার্তার প্রেক্ষিতে দুই দেশের অভিন্ন সম্মান ও শ্রদ্ধার বিষয়টিকেই প্রতিফলিত করে।
শ্রীপ্রিয়রঞ্জন দাসমুন্সির প্রয়াণে প্রধানমন্ত্রী শোক প্রকাশ করেছেন

প্রধানমন্ত্রীশ্রী নরেন্দ্র মোদী প্রাক্তন কেন্দ্রীয় মন্ত্রী শ্রী প্রিয়রঞ্জন দাসমুন্সিরপ্রয়াণে শোক ব্যক্ত করেছেন। এক বার্তায়প্রধানমন্ত্রী বলেছেন : “শ্রীপ্রিয়রঞ্জন দাসমুন্সি একজন জনপ্রিয় নেতা ছিলেন এবং তাঁর সমৃদ্ধ রাজনৈতিক এবংপ্রশাসনিক অভিজ্ঞতা ছিল। ভারতে ফুটবলকে জনপ্রিয় করে তোলার ক্ষেত্রে তিনিউল্লেখযোগ্য ভূমিকা নিয়েছেন। তাঁর মৃত্যুতে আমি শোকাহত। তাঁর পত্নী দীপাদাসমুন্সিজি এবং পরিবার ও তাঁর সমর্থকদের জন্য আমার সমবেদনা জানাই।”
প্রধানমন্ত্রীর ইরান সফর

রবিবার দুদিনের ইরান সফরেগেলেনপ্রধানমন্ত্রী শ্রী নরেন্দ্র মোদী। তাঁর এই সফর উপলক্ষে কয়েকটি ট্যুইট বার্তায় প্রধানমন্ত্রী বলেছেন: “প্রেসিডেন্ট রৌহানির আমন্ত্রণে আজ এবং আগামীকাল আমি ইরান সফর করব। সভ্যতার ক্রমবিকাশের সম্পর্কে যুক্ত ভারত ও ইরান এই দুটি দেশ। সংশ্লিষ্ট অঞ্চলের শান্তি, নিরাপত্তা, স্হিতিশীলতা ও সমৃদ্ধির লক্ষ্যে দুটি দেশই সমানভাবে আগ্রহী। প্রেসিডেন্ট রৌহানি এবং ইরানের মাননীয় শীর্ষ নেতৃত্বের সঙ্গে আমার আলাপ-আলোচনা কৌশলগত অংশীদারিত্বের ক্ষেত্রে দুদেশের মধ্যে সম্পর্ককে আরও এগিয়ে নিয়ে যাওয়ার সুযোগ এনে দেবে বলে আমার বিশ্বাস। যোগাযোগ, বানিজ্য, বিনিয়োগ, জ্বালানি ক্ষেত্রে সহযোগিতা, সাংস্কৃতিক প্রসার এবং দুদেশের নাগরিকদের মধ্যে গভীর সংযোগ গড়ে তোলার মতো বিষয়গুলি থাকবে আমাদের অগ্রাধিকারের তালিকায়। সফরকালে চাবাহার চুক্তি সম্পর্কে চুড়ান্ত সিদ্ধান্তে পোঁছনো যাবে বলে আমি আশাবাদী। তেহরানের একটি গুরুদ্বারও আমি পরিদর্শন করব এবং উদ্বোধন করব‘অতীতদর্শন ও ভবিষ্যতের সম্ভাবনা’ শীর্ষক এক আন্তর্জাতিক সম্মেলনের।”
ওড়িশার হাসপাতালে অগ্নিকাণ্ডে নিহত ও আহতদের পরিবার-পরিজনদের সম্ভাব্য সকল রকম সহযোগিতার আশ্বাস দিলেন প্রধানমন্ত্রী  শ্রী নরেন্দ্র মোদী

ওড়িশার এক হাসপাতালে অগ্নিকাণ্ডের ঘটনায় প্রাণহানির সংবাদে গভীর উদ্বেগ প্রকাশ করেছেন প্রধানমন্ত্রী শ্রী নরেন্দ্র মোদী। অগ্নিকাণ্ডে যাঁরা আহত ও ক্ষতিগ্রস্ত হয়েছেন, তাঁদের কেন্দ্রের পক্ষ থেকে সম্ভাব্য সমস্ত রকমসাহায্যের প্রতিশ্রুতিও দিয়েছেন তিনি। এক বার্তায় শ্রী মোদী বলেছেন : “ ওড়িশার এক হাসপাতালে অগ্নিকাণ্ডের ফলে প্রাণহানির সংবাদেআমি গভীরভাবে উদ্বিগ্ন। এই মর্মান্তিক ঘটনা আমাদের বিমূঢ় করে দেয়। শোক-সন্তপ্তপরিবারগুলির জন্য আমি চিন্তিত। আমি এ বিষয়ে কথা বলেছি কেন্দ্রীয় মন্ত্রী জে পি নাড্ডারসঙ্গে। ঘটনায় আহতদের এইম্‌স-এ স্থানান্তরের ব্যবস্থাও করতে বলেছি আমি। আহতব্যক্তিরা দ্রুত সুস্থ হয়ে উঠবেন বলে আমি আশা করি। আমি মন্ত্রী ধর্মেন্দ্র প্রধানের সঙ্গেও কথা বলে আহত ওক্ষতিগ্রস্তদের জন্য সম্ভাব্য সকল রকম সাহায্য নিশ্চিত করার নির্দেশ দিয়েছি। হাসপাতালে অগ্নিকাণ্ডের এই নিদারুণ ঘটনা সম্পর্কে আমিকথা বলেছি ওড়িশার মুখ্যমন্ত্রী শ্রী নবীন পট্টনায়েকের সঙ্গেও। তাঁকে কেন্দ্রেরতরফে সম্ভাব্য সমস্ত রকম সহায়তাদানের আশ্বাস দিয়েছি আমি”।
কেন্দ্রীয় মন্ত্রিসভায় অসম চুক্তির ৬ নম্বর ধারা রূপায়ণের জন্য উচ্চ পর্যায়ের কমিটি গঠনের সিদ্ধান্ত অনুমোদিত, বোড়ো জনগোষ্ঠীর দীর্ঘদিনের কিছু দাবি-দাওয়াও অনুমোদন করা হয়েছে

ধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, অসম চুক্তির ৬ নম্বর ধারা রূপায়ণের জন্য একটি উচ্চ পর্যায়ের কমিটি গঠনের সিদ্ধান্ত অনুমোদন করা হয়েছে। এছাড়া, বোড়ো জনগোষ্ঠীর বেশ কিছু দাবি-দাওয়া পূরণের সিদ্ধান্তও অনুমোদন করা হয়েছে। ১৯৮৫ সালের ১৫ই আগস্ট স্বাক্ষরিত, অসম চুক্তির ৬ নম্বর ধারায় অসমীয়াদের সামাজিক, সাংস্কৃতিক, ভাষাগত এবং ঐতিহ্যগত পরিচিতিকে সুরক্ষিত রাখা এবং তুলে ধরার কথা বলা হয়েছে। কিন্তু চুক্তিটি স্বাক্ষরিত হওয়ার ৩৫ বছর পরও এই গুরুত্বপূর্ণ ৬ নম্বগর ধারাটি পরিপূর্ণভাবে রূপায়ণের ব্যবস্থা হয়নি বলে মনে করা হচ্ছে। এরই প্রেক্ষিতে মন্ত্রিসভা এই উচ্চ পর্যায়ের কমিটি গঠনের সিদ্ধান্ত অনুমোদন করেছে। এই কমিটি ৬ নম্বর ধারা রূপায়ণের লক্ষ্যে সাংবিধানিক, আইনগত এবং প্রশাসনিক রক্ষা কবচের সুপারিশ করবে। সংশ্লিষ্ট সকল পক্ষের সঙ্গে আলোচনা করে অসমীয়াদের জন্য বিধানসভা এবং স্থানীয় স্বায়ত্ত্বশাসিত সংস্থায় আসন সংরক্ষণের প্রয়োজনীয়তা নিয়ে সুপারিশ করবে। এছাড়া, অসমীয়া ও রাজ্যের নিজস্ব দেশজ ভাষাগুলি সুরক্ষিত রাখা, সরকারি চাকরিতে সংরক্ষণ এবং অসমীয়া ভাষা ও সংস্কৃতিকে সুরক্ষিত রাখা ও উন্নয়নের জন্য এই কমিটি উপযুক্ত সুপারিশ করবে। কমিটির কাজের পরিধি সহ অন্যান্য বিষয়ে কেন্দ্রীয় স্বরাষ্ট্র মন্ত্রকের পক্ষ থেকে পরে জানানো হবে। ২০০৩ সালে সংবিধানের ষষ্ঠ তপশিলের অধীনে বোড়ো ল্যান্ড টেরিটোরিয়্যাল কাউন্সিল স্থাপনের জন্য যে চুক্তি হয়েছিল, তার বকেয়া কিছু বিষয় নিয়ে বিভিন্ন মহল থেকে দাবি জানানো হচ্ছিল। এরই প্রেক্ষিতে কেন্দ্রীয় মন্ত্রিসভা একটি বোড়ো সংগ্রহালয় তথা ভাষা – সংস্কৃতি কেন্দ্র স্থাপন, কোকরাঝাড়ে আকাশবাণী ও দূরদর্শন কেন্দ্রের আধুনিকীকরণ, একটি সুপারফাস্ট ট্রেন চালু সহ বেশ কিছু দাবি-দাওয়া মেনে নেওয়া হয়েছে।
প্রাক্তন কেন্দ্রীয় মন্ত্রী শ্রী যশোবন্ত সিং-এর প্রয়াণে প্রধানমন্ত্রীর শোক জ্ঞাপন

নতুনদিল্লি, ২৭শে সেপ্টেম্বর, ২০২০ প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী শ্রী যশোবন্ত সিং-এর প্রয়াণে শোক ব্যক্ত করেছেন। প্রধানমন্ত্রী বলেছেন, “জসবন্ত সিংহ জি আমাদের দেশকে পরিশ্রমের সঙ্গে সেবা করেছিলেন, প্রথমে সৈনিক হিসাবে এবং পরে দীর্ঘ সময় রাজনীতির মধ্য দিয়ে। অটল জির সরকারের সময়ে, তিনি গুরুত্বপূর্ণ মন্ত্রক ౼ অর্থ, প্রতিরক্ষা ও বিদেশ দপ্তরের দায়িত্ব পালন করেছেন। তাঁর মৃত্যুতে আমি শোকাহত।“ শ্রী মোদী বলেছেন, “যশোবন্ত সিং জি রাজনীতি এবং সমাজের বিষয়ে তাঁর অনন্য দৃষ্টিভঙ্গির জন্য স্মরণীয় হয়ে থাকবেন। তাঁর সঙ্গে আলাপচারিত আমার সব সময়ই মনে থাকবে। তাঁর পরিবারের সদস্য ও সমর্থকদের সমবেদনা জানাই। ওঁ শান্তি।“ শ্রী মানবেন্দ্র সিং-এর সঙ্গেও প্রধানমন্ত্রী কথা বলেছেন এবং শ্রী যশোবন্ত সিং জির দুর্ভাগ্যজনক প্রয়াণে সমবেদনা জানিয়েছেন।
কোভিড-১৯ এর মোকাবিলায় পরবর্তী কৌশল ঠিক করতে রাজ্যগুলির মুখ্যমন্ত্রীদের সঙ্গে প্রধানমন্ত্রীর বৈঠক

কোভিড-১৯ এর মোকাবিলায় পরবর্তী কৌশল স্থির করতে প্রধানমন্ত্রী শ্রী নরেন্দ্র মোদী আজ সব রাজ্যের মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেন। এই ধরণের বৈঠক এর আগে গত ২০ মার্চ ও ২ এপ্রিল অনুষ্ঠিত হয়েছে। প্রধানমন্ত্রী জানান, কেন্দ্র এবং রাজ্যগুলির সম্মিলিত প্রচেষ্টার ফলে কোভিড-১৯ এর মোকাবিলার ক্ষেত্রে যথেষ্ট সুফল পাওয়া গেছে। তবে যেহেতু পরিস্থিতির দ্রুত পরিবর্তন হচ্ছে, তাই সদা সতর্ক থাকা অত্যন্ত জরুরী। এই ভাইরাসের মোকাবিলায় আগামী তিন-চার সপ্তাহ তাই খুব গুরুত্বপূর্ণ বলে তিনি উল্লেখ করেন। একই সঙ্গে তিনি জানান, সম্মিলিত প্রচেষ্টার মাধ্যমেই এই সঙ্কট কাটিয়ে ওঠা সম্ভব। প্রধানমন্ত্রী নিশ্চিত করে জানান, জরুরী ওষুধের যথেষ্ট সরবরাহ দেশে রয়েছে। এই যুদ্ধে সামনের সারিতে যারা রয়েছেন, তাঁদের সুরক্ষা সামগ্রী সহ অন্যান্য সরঞ্জাম পেতে কোনো অসুবিধে হবে না বলে তিনি জানান। তিনি বলেন, চিকিৎসক এবং চিকিৎসাকর্মীদের ওপর হামলা এবং উত্তরপূর্ব ভারত ও কাশ্মীরের ছাত্র-ছাত্রীদের সঙ্গে খারাপ ব্যবহারের ঘটনা অত্যন্ত নিন্দনীয়। যারা একাজে জড়িত, তাদের বিরুদ্ধে কঠোর ব্যবস্থা নেওয়া হবে। সামাজিক ব্যবধান মেনে চলার গুরুত্বের কথা উল্লেখ করে প্রধানমন্ত্রী বলেন, যারা লকডাউন ভাঙ্গার চেষ্টা করেছে, তাদের বিরুদ্ধে ব্যবস্থা নেওয়া হবে। প্রধানমন্ত্রী, লকডাউন থেকে বেরিয়ে আশার পরিকল্পনা নিয়েও আলোচনা করেন। রাজ্যগুলি সর্বসম্মতভাবে এই ব্যবস্থাকে আরো ২ সপ্তাহ বাড়ানোর পক্ষে মত দেয়। প্রধানমন্ত্রী বলেন সরকার এখন ‘জীবন থাকলেই বিশ্ব থাকবে’ এই ভাবনা থেকে সরে এসে ‘জীবনও থাকবে, বিশ্বও থাকবে, এই ভাবনা নিয়ে কাজ করছে । প্রধানমন্ত্রী, স্বাস্থ্য পরিষেবার পরিকাঠানোর উন্নয়ন নিয়ে আলোচনা করেন। এই প্রসঙ্গে তিনি টেলিমেডিসিনের মাধ্যমে রোগীদের কাছে পৌঁছনোর বিষয়টি উল্লেখ করেন। শ্রী মোদী, কৃষিবাজারগুলির ভিড় এড়াতে, কৃষিপণ্য সরাসরি বাজারজাত করার পরামর্শ দেন। এই লক্ষ্যে এপিএমসি আইনটির দ্রুত সংশোধন করা প্রয়োজন। যার ফলে কৃষকরা, তাদের উৎপাদিত সামগ্রী বাড়ির দরজায় বিক্রি করতে পারবেন। প্রধানমন্ত্রী, আরোগ্য সেতু অ্যাপটিকে জনপ্রিয় করার জন্য সকলকে উদ্যোগী হতে আহ্বান জানান। সিঙ্গাপুর এবং দক্ষিণ কোরিয়া, কিভাবে রোগীদের সংস্পর্শে আসা লোকেদের চিহ্নিত করেছে, তিনি সেই প্রসঙ্গটিও উল্লেখ করেন। এই অভিজ্ঞতার নিরিখে ভারত, এই মহামারীর বিরুদ্ধে যুদ্ধে এই অ্যাপ ব্যবহার করবে বলে তিনি জানান। তিনি এই অ্যাপের মাধ্যমে এক জায়গা থেকে অন্য জায়গায় যাওয়ার তথ্য যুক্ত করার সম্ভাবনা নিয়েও আলোচনা করেন। আর্থিক সঙ্কট প্রসঙ্গে তিনি বলেন, এই সঙ্কটের ফলে দেশের সামনে আত্মনির্ভর হওয়ার সুযোগ তৈরি হয়েছে, যা দেশকে অর্থনৈতিকভাবে শক্তিশালী করে তুলবে। মুখ্যমন্ত্রীরা তাঁদের রাজ্যে, কোভিড আক্রান্ত রোগীদের বিষয়ে জানান। এই সঙ্গে সামাজিক ব্যবধান মেনে চলা, স্বাস্থ্য পরিষেবার পরিকাঠামোর উন্নয়ন, পরিযায়ী শ্রমিকদের দূর্দশা লাঘব এবং অত্যাবশক পণ্যের সরবরাহ স্বাভাবিক রাখার জন্য কি কি ব্যবস্থা নেওয়া হয়েছে, তা নিয়েও তাঁরা বিশদে আলোচনা করেন। মুখ্যমন্ত্রীরা এই প্রতিরোধমূলক নিয়ন্ত্রণ ব্যবস্থা আরো ২ সপ্তাহ বাড়ানো উচিত বলে মত প্রকাশ করেন। এই মহামারীর বিরুদ্ধে লড়াইয়ের শক্তি বৃদ্ধির জন্য তাঁরা আর্থিক সহায়তাও দাবী জানান। বৈঠকে, কেন্দ্রীয় স্বরাষ্ট্রমন্ত্রী, প্রতিরক্ষামন্ত্রী, স্বাস্থ্যমন্ত্রী, প্রধান সচিব, ক্যাবিনেট সচিব সহ কেন্দ্রের উচ্চপদস্থ আধিকারিকরা উপস্থিত ছিলেন।
প্রধানমন্ত্রী ভুটানের রাজা জিগমে খেসর নামগিয়েল ওয়াংচুক-এর সঙ্গে দেখা করেছেন

নয়াদিল্লি, ১৪ সেপ্টেম্বর ২০২২ প্রধানমন্ত্রী শ্রী নরেন্দ্র মোদী আজ নতুন দিল্লিতে ভুটানের রাজা জিগমে খেসর নামগিয়েল ওয়াংচুক-এর সঙ্গে দেখা করেছেন। ভারত-ভুটান নিকট ও অদ্বিতীয় বন্ধুত্ব আরও দৃঢ় করার বিভিন্ন ভাবনা নিয়ে দুই নেতা আলোচনা করেছেন। শ্রী মোদী ভারত এবং ভুটানের সম্পর্ককে রূপ দেওয়ার কাজে ড্রুক গিয়ালপো পরম্পরার পথনির্দেশকারী দূরদর্শিতার প্রশংসা করেন। প্রধানমন্ত্রী একটি ট্যুইট বার্তায় বলেছেন – “ভুটানের নৃপতির সঙ্গে সৌহার্দ্যপূর্ণ বৈঠক হল। ভারত ও ভুটানের ঘনিষ্ঠতা এবং অদ্বিতীয় সখ্যকে আরও জোরদার করার বিভিন্ন ভাবনা নিয়ে আলোচনা হয়েছে। আমাদের সম্পর্ককে রূপ দেওয়ার কাজে ড্রুক গিয়ালপো পরম্পরার পথনির্দেশকারী দূরদর্শিতার জন্য প্রশংসা জানাই।”
প্রধানমন্ত্রী গত ৮ বছরে যুব সম্প্রদায়ের উন্নয়নে সরকারের বিভিন্ন উদ্যোগের বিষয়ে বিস্তারিতভাবে জানিয়েছেন

নতুনদিল্লি, ১২ই জুন, ২০২২ প্রধানমন্ত্রী শ্রী নরেন্দ্র মোদী গত আট বছর ধরে যুব সম্প্রদায়ের জন্য সরকারের বিভিন্ন উদ্যোগের কথা বিস্তারিতভাবে জানিয়েছেন। তাঁর ওয়েবসাইট, নমো অ্যাপ ও মাই গভ-এ এই উদ্যোগগুলির বিষয়ে বিভিন্ন নিবন্ধ এবং ট্যুইট তিনি সকলের মধ্যে ভাগ করে নেন। কয়েকটি ট্যুইট বার্তায় প্রধানমন্ত্রী বলেছেন, “ভারতের যুবশক্তি আমাদের সবথেকে বড় শক্তি। দেশের উন্নয়নে আমাদের যুবক যুবতীরা গুরুত্বপূর্ণ অবদান রেখে থাকেন এবং বিভিন্ন ক্ষেত্রে উল্লেখযোগ্য ভূমিকা পালন করেন। যুব সম্প্রদায়ের উন্নয়নে কিছু গুরুত্বপূর্ণ উদ্যোগ এই নিবন্ধগুলিতে তুলে ধরা হয়েছে।#8SaalYuvaShaktiKeNaam” “যুব সম্প্রদায়ের স্বপ্নপূরণে এবং তাঁদের সম্ভাবনাকে কাজে লাগানোর জন্য আমাদের সরকার ৮ বছর ধরে নানা উদ্যোগ নিয়েছে। সেগুলির বিষয়ে জানতে………… #8SaalYuvaShaktiKeNaam” “ নিউ ইন্ডিয়ার ভিত হলেন, দেশের যুব সম্প্রদায়। গত আট বছর ধরে আমরা তাঁদের ক্ষমতায়নে সবধরণের উদ্যোগ গ্রহণ করেছি। নতুন শিক্ষা নীতি, /
নৌ-সংক্রান্তবিভিন্ন দাবি-দাওয়ার অধিকার ও নিষ্পত্তিতে বিল পেশের প্রস্তাব অনুমোদন মন্ত্রিসভারবৈঠকে

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কেন্দ্রীয়জাহাজ মন্ত্রকের অ্যাডমিরালটি বিল, ২০১৬ বিল পেশ করার প্রস্তাবটিতে অনুমোদন দেওয়াহয়। এই বিলে নৌ-সংক্রান্ত কাজকর্মের দাবি-দাওয়ার অধিকার ও নিষ্পত্তির বিষয়টিতেকাঠামোগত পরিবর্তন আনার কথা বলা হয়েছে। একই সঙ্গে, বহুদিন ধরে চলে আসা পাঁচটিঅ্যাডমিরালটি‘র অবলুপ্তিরও প্রস্তাব করা হয়েছে। প্রসঙ্গত উল্লেখ্য, প্রাচীন ও বর্তমানেঅপ্রচলিত বেশ কিছু আইন অবলুপ্তির লক্ষ্যে সরকার যে গুরুত্বপূর্ণ সিদ্ধান্ত গ্রহণকরেছে, তারই অঙ্গ হিসেবে পাঁচটি অ্যাডমিরালটি প্রত্যাহারের সিদ্ধান্ত নেওয়া হ’ল। _2016
সীমান্ত সড়ক সংগঠনের প্রতিষ্ঠা বার্ষিকীতে সংশ্লিষ্ট সকল কর্মীকে অভিবাদন প্রধানমন্ত্রীর

সীমান্ত সড়ক সংগঠনের প্রতিষ্ঠা দিবসে সংশ্লিষ্ট সকল কর্মীকে অভিবাদন জানিয়েছেন প্রধানমন্ত্রী। “সীমান্ত সড়ক সংগঠনের প্রতিষ্ঠা বার্ষিকীতে সেখানকার সমস্ত কর্মীকে আমার অভিবাদন। জাতির উদ্দেশে তাঁদের এই অতুলনীয় সেবার জন্য গর্বিত আমরা” – এক বার্তায় বলেছেন প্রধানমন্ত্রী। …
ছত্তিশগড়ের শিল্পী শ্রী শ্রাবণ কুমার শর্মার সঙ্গে প্রধানমন্ত্রীর সাক্ষাৎ

নয়াদিল্লি, ৫ জানুয়ারি, ২০২৩ প্রধানমন্ত্রী শ্রী নরেন্দ্র মোদী তাঁর নতুন দিল্লির বাড়িতে ছত্তিশগড়ের শিল্পী শ্রী শ্রাবণ কুমার শর্মার সঙ্গে সাক্ষাৎ করেছেন। শিল্পী তাঁর আঁকা প্রধানমন্ত্রীর একটি ছবি শ্রী মোদীর হাতে তুলে দেন। এক ট্যুইট বার্তায় প্রধানমন্ত্রী বলেছেন – “ছত্তিশগড়ের প্রতিভাবান শিল্পী শ্রী শ্রাবণ কুমার শর্মার সঙ্গে সাক্ষাৎ করলাম। দীর্ঘদিন ধরে তিনি ছবি এঁকে চলেছেন। আদিবাসীদের শিল্পকর্ম নিয়ে তিনি চর্চা করে চলেছেন।”
প্রধানমন্ত্রী আগামীকাল ইকোসক – এর উচ্চস্তরীয় সভায় ভাষণ দেবেন

প্রধানমন্ত্রী নরেন্দ্র মোদী আগামীকাল রাষ্ট্রসঙ্ঘের অর্থনৈতিক ও সামাজিক পরিষদের সভায় এ বছরের উচ্চস্তরীয় অধিবেশনে মূল ভাষণ দেবেন। প্রধানমন্ত্রী নিউইয়র্কে রাষ্ট্রসঙ্ঘে আয়োজিত স্থানীয় সময় সকাল ৯টা ৩০ মিনিট থেকে ১১টার মধ্যে এই সভায় ভার্চ্যুয়ালি অংশ নিয়ে ভাষণ দেবেন। প্রধানমন্ত্রী ছাড়াও এই সভার সমাপ্তি অধিবেশনে নরওয়ের প্রধানমন্ত্রী এবং রাষ্ট্রসঙ্ঘের মহাসচিব অ্যান্টোনিও গুটেরেজ বক্তব্য রাখবেন। বার্ষিক উচ্চস্তরীয় এই সভায় সরকার পক্ষ, বেসরকারি ক্ষেত্র, নাগরিক সমাজ এবং শিক্ষা প্রতিষ্ঠানগুলির শীর্ষ স্থানীয় প্রতিনিধিরা অংশ নেবেন। এবারের উচ্চস্তরীয় সভার মূল ভাবনা হ’ল – কোভিড-১৯ এর পর বহুপাক্ষিকতা : ৭৫তম বার্ষিকীতে আমাদের কেমন রাষ্ট্রসঙ্ঘের প্রয়োজন। পরিবর্তিত আন্তর্জাতিক পরিস্থিতি এবং কোভিড-১৯ মহামারীর প্রেক্ষিতে আয়োজিত হতে চলা এই সভায় বহুপাক্ষিকতা, সুদক্ষ নেতৃত্বের মাধ্যমে বিশ্বব্যাপী বিভিন্ন সমস্যাগুলির সমাধান খুঁজে বের করা, আন্তর্জাতিক প্রতিষ্ঠানগুলিকে আরও কার্যকর করে তোলা সহ বিশ্বব্যাপী মানুষের কল্যাণে সমস্ত দেশের অংশগ্রহণ আরও বাড়ানো এবং গুরুত্বপূর্ণ ভূমিকা পালনের মতো বিষয়গুলি নিয়ে আলোচনা হবে। ২০২১-২২ পর্যন্ত নিরাপত্তা পরিষদের অস্থায়ী সদস্য হিসাবে গত ১৭ই জুন ভারতের প্রতি বিপুল সমর্থনের প্রেক্ষিতে রাষ্ট্রসঙ্ঘের বৃহত্তর সদস্য দেশগুলির উদ্দেশে এই প্রথমবার নিজের মতামত পেশ করার সুযোগ এসেছে প্রধানমন্ত্রীর কাছে। রাষ্ট্রসঙ্ঘের প্রতিষ্ঠার ৭৫তম বার্ষিকীতে উচ্চস্তরীয় ইকোসক অধিবেশনের মূল ভাবনার সঙ্গে রাষ্ট্রসঙ্ঘের নিরাপত্তা পরিষদে ভারতের অগ্রাধিকারের বিষয়গুলি প্রতিফলিত হয়। ভারত ইতিমধ্যেই কোভিড-১৯ পরবর্তী বিশ্বে বহুপাক্ষিক সংস্কারের সমর্থনে ইতিমধ্যেই জোরালো সওয়াল করেছে। ইকোসক – এর উদ্বোধনী সভায় সভাপতি (১৯৪৬ সালে শ্রী রামস্বামী মুদালিয়র) হিসাবে ভারতের ভূমিকার বিষয়টিও পুনরাবৃত্তি ঘটছে রাষ্ট্রসঙ্ঘের ৭৫তম প্রতিষ্ঠা বার্ষিকীতে। প্রধানমন্ত্রী এর আগে ইকোসক – এর ৭০তম বার্ষিকীতে ২০১৬’র জানুয়ারি মাসে মূল ভাষণ দিয়েছিলেন।
সুব্রমনিয়া ভারতীকে স্মরণ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী সুব্রমনিয়া ভারতীর জন্মবার্ষিকীতে শ্রদ্ধাচিত্তে স্মরণ করেছেন। এক বার্তায় তিনি বলেছেন, “সুব্রমনিয়া ভারতীর জন্মবার্ষিকীতে তাঁকে শ্রদ্ধাচিত্তে স্মরণ করি। ‘মহাকবি ভারথিয়ার’ হিসেবে পরিচিত সুব্রমনিয়া ভারতী দেশপ্রেম, সমাজ সংস্কার, সুকবি এবং অদম্য সাহসের জ্বলন্ত প্রতীক। তাঁর চিন্তাভাবনা এবং ক্রিয়া আমাদের প্রত্যেককে উদ্বুদ্ধ করবে। এই মহাকবি সুবিচার এবং সমানাধিকারে বিশ্বাসী ছিলেন। তিনি একবার বলেছেন, ক্ষুধায় যদি কোনও মানুষ আক্রান্ত হয় তাহলে সমগ্র বিশ্ব নিশ্চিহ্ন হবে। এই দৃষ্টিভঙ্গী মানুষের দুর্ভোগ দূর করা এবং তাদের ক্ষমতায়ণের সম্পর্কে সুব্রমনিয়া ভারতীর ভাবনাচিন্তার পরিচায়ক।”
ব্রিটেনের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর টেলিফোনে বার্তালাপ

ব্রিটেনের প্রধানমন্ত্রী মিঃ বরিস জনসন আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। দুই নেতা ভারত-ব্রিটেন কৌশলগত অংশীদারিত্বকে নতুন দশকে আরও জোরদার করার ইচ্ছে প্রকাশ করেন। এজন্য তাঁরা একটি সর্বাঙ্গীণ পরিকল্পনা তৈরি করতেও একমত হয়েছেন। বিপর্যয় মোকাবিলা পরিকাঠামোর জোট কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার (সিডিআরআই) – এর প্রসঙ্গ উত্থাপন করে দুই নেতাই জলবায়ু পরিবর্তনের ক্ষেত্রে ভারত এবং ব্রিটেনের মধ্যে সহযোগিতায় সন্তোষ প্রকাশ করেন। গ্লাসগো-তে এ বছরের শেষের দিকে ২০২০’র রাষ্ট্রসংঘের জলবায়ু পরিবর্তন সংক্রান্ত সম্মেলন (সিওপি-২৬)-এ আমন্ত্রণ জানানোয় প্রধানমন্ত্রী শ্রী মোদী ব্রিটেনের প্রধানমন্ত্রীকে ধন্যবাদ জানান। বিশ্ব জুড়ে কোভিড-১৯ মহামারির বিষয়টি নিয়েও দুই প্রধানমন্ত্রী আলোচনা করেন। শ্রী মোদী ব্রিটেনের স্বাস্থ্য মন্ত্রী মিস নেডিন ডোরিস করোনা ভাইরাসে আক্রান্ত হওয়ায় উদ্বেগ জানান এবং তাঁর দ্রুত আরোগ্য কামনা করেন। প্রধানমন্ত্রী সুবিধা মতো সময়ে মিঃ জনসনকে ভারতে আসার আবারও আমন্ত্রণ জানান।
ন্যাশনাল জুট ম্যানুফ্যাকচারার্স কর্পোরেশন লিমিটেড ও তার অধিনস্ত বার্ডস জুট অ্যান্ড এক্সপোর্ট লিমিটেডকে বন্ধ করে দেওয়ার প্রস্তাবে কেন্দ্রীয় মন্ত্রিসভার সায়

ন্যাশনাল জুট ম্যানুফ্যাকচারার্স কর্পোরেশন লিমিটেড (এনজেএমসি) ও তার অধীনস্ত বার্ডস জুট অ্যান্ড এক্সপোর্ট লিমিটেড (বিজেইএল) সংস্থাকে বন্ধ করে দেওয়ার প্রস্তাব অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে বুধবার (১০ই অক্টোবর) কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। (ক) রাষ্ট্রায়ত্ত শিল্পোদ্যোগ দপ্তরের নীতি-নির্দেশিকা অনুযায়ী, এই দুই সংস্থার স্থায়ী সম্পদের পাশাপাশি বর্তমান সম্পদ বিক্রয় করা হবে এবং তা থেকে পাওয়া অর্থ সরকারি কোষাগারে জমা পড়বে। (খ) শিল্পোদ্যোগ দপ্তরের নীতি-নির্দেশিকা অনুযায়ী, সম্পদ বিক্রির জন্য একটি ল্যান্ড ম্যানেজমেন্ট এজেন্সি বা জমি পরিচালন সংস্থাকে নিযুক্ত করা হবে। বিক্রির পূর্বে যাবতীয় সম্পদ সঠিকভাবে যাচাই করবে এই সংস্থা। (গ) কেন্দ্রীয় বস্ত্র মন্ত্রক ঐ দুই সংস্থার জমি বা বার্ডস জুট অ্যান্ড এক্সপোর্ট লিমিটেডের ভবনের ব্যবহারের কোন প্রস্তাব দেয়নি। অন্য কোন রাষ্ট্রায়ত্ত সংস্থার পক্ষ থেকেও জমি বা ভবনের ব্যবহারের প্রস্তাব নেই। মন্ত্রিসভার এই সিদ্ধান্তের ফলে, সম্পদ বিক্রিবাবদ সরকারি কোষাগারে অর্থ জমা পড়ার পাশাপাশি, রুগ্ন ঐ দুই রাষ্ট্রায়ত্ত সংস্থা পরিচালনার খরচও বাঁচবে। সেইসঙ্গে, লোকসানে চলা সংস্থাগুলি বন্ধ করে দেওয়া এবং এ ধরণের সংস্থায় পড়ে থাকা মূল্যবান সম্পদের কার্যকর ব্যবহারও সম্ভব হবে। রুগ্ন এই দুই সংস্থার প্রাপ্ত জমি সামগ্রিক সামাজিক উন্নয়নের জন্য সরকারি কাজে বা অন্য ক্ষেত্রে ব্যবহারের প্রস্তাব দেওয়া হবে।
ভারত ও ব্রাজিলের মধ্যে ফৌজদারি বিষয়ে পারস্পরিক আইনী সহায়তার লক্ষ্যে চুক্তি স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে ফৌজদারি বিষয়ে পারস্পরিক আইনী সহায়তার লক্ষ্যে চুক্তি স্বাক্ষরের প্রস্তাব অনুমোদিত হয়েছে। এই চুক্তি স্বাক্ষরের ফলে ফৌজদারি বিষয়গুলিতে সহযোগিতা ও পারস্পরিক আইনী সহায়তার মাধ্যমে ঘটনার তদন্ত সহ আদালতে মামলা দায়ের করার ক্ষেত্রে দুই দেশের মধ্যে সহযোগিতা বাড়বে। সীমান্ত পারের অপরাধ এবং সন্ত্রাসবাদের সঙ্গে এর যোগসূত্রের প্রেক্ষিতে অপরাধের তদন্ত ও আদালতে মামলা দায়ের করার ক্ষেত্রে দ্বিপাক্ষিক সহযোগিতার জন্য এক বিস্তৃত আইনী কাঠামো গড়ে তোলা এই চুক্তির ফলে সম্ভব হবে। এছাড়াও অপরাধে ব্যবহৃত হাতিয়ার খুঁজে বের করার পাশাপাশি সন্ত্রাসবাদী কাজকর্মে অর্থ যোগানের লক্ষ্যে গঠিত তহবিলের হদিশ পাওয়াও আরও সহজ হবে।
২০১৭-১৮ অর্থ বছরে দীর্ঘমেয়াদি সেচ তহবিল গড়ে তোলার লক্ষ্যে বাজেট অতিরিক্ত ৯,০২০ কোটি টাকা সংগ্রহের প্রস্তাব  :  অনুমোদন কেন্দ্রীয় মন্ত্রিসভার

জলসেচের সুযোগ-সুবিধা প্রসার সম্পর্কিত বিশেষ কর্মসূচি রূপায়ণেন্যাবার্ড-এর মাধ্যমে ২০১৭-১৮ অর্থ বছরের চাহিদা অনুযায়ী ৯,০২০ কোটি টাকার বাজেটঅতিরিক্ত সহায়সম্পদ সংগ্রহের প্রস্তাবে আজ এখানে অনুমোদন দেওয়া হয় প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। অগ্রাধিকারপ্রাপ্ত৯৯টি জলসেচ প্রকল্পের কাজ চালু রাখার জন্য এই সম্পদ ব্যবহার করা হবে। ঐ অর্থসংগ্রহের লক্ষ্যে বন্ড ইস্যু করবে ন্যাবার্ড। প্রসঙ্গত উল্লেখ্য, আর্থিক অপ্রতুলতার কারণে এই বিশেষ জলসেচ প্রকল্পের বড়ও মাঝারি ধরনের কর্মসূচিগুলি নানাভাবে বাধাপ্রাপ্ত হচ্ছিল। এই সমস্যা নিরসনে২০১৬-১৭ অর্থ বছরের বাজেট ভাষণে ন্যাবার্ড-এর মাধ্যমে এক দীর্ঘমেয়াদি সেচ তহবিলগঠনের কথা ঘোষণা করেছিলেন কেন্দ্রীয় অর্থমন্ত্রী। এজন্য প্রাথমিক ২০ হাজার কোটিটাকার তহবিল গঠনের এক প্রস্তাব করা হয় যাতে অংশীদারিত্ব থাকবে কেন্দ্র এবংসংশ্লিষ্ট রাজ্যগুলির। ২০১৭-১৮ অর্থ বছরে দীর্ঘমেয়াদি সেচ তহবিলের আওতায় ২৯ হাজার কোটি টাকারপ্রয়োজন হবে বলে অনুমান করা হচ্ছে। বিভিন্ন রাজ্য এবং কেন্দ্রীয় জল কমিশনেরপ্রতিবেদন অনুযায়ী ১৮টি প্রকল্পের কাজ ইতিমধ্যেই সম্পূর্ণ অথবা প্রায় সম্পূর্ণহয়েছে। মোট ৯৯টি প্রকল্প থেকে ২০১৬-১৭ বছরে ১৪ লক্ষ হেক্টর জমিতে সেচের সুযোগসম্প্রসারণের সম্ভাবনার কথাও উল্লেখ করা হয় ঐ প্রতিবেদনগুলিতে। বর্তমান অর্থ বছরেআরও ৩৩টি জলসেচ প্রকল্পের কাজ সম্পূর্ণ হবে বলে আশা করা হচ্ছে।
বৈদ্যুতিন ও তথ্যপ্রযুক্তি ক্ষেত্রেভারত-সার্বিয়া সহযোগিতা  :  কর্মপরবর্তী অনুমোদন কেন্দ্রীয়মন্ত্রিসভার

বৈদ্যুতিন ও তথ্যপ্রযুক্তি ক্ষেত্রে সহযোগিতা প্রসারের লক্ষ্যে ভারত ওসার্বিয়ার মধ্যে সম্পাদিত মউটিতে আজ কর্মপরবর্তী অনুমোদন দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভারবৈঠকে এই মর্মে একটি সিদ্ধান্ত গৃহীত হয়। স্বাক্ষরিত মউটির লক্ষ্য হল, বৈদ্যুতিন ও তথ্যপ্রযুক্তি ক্ষেত্রেদু’দেশের মধ্যে সহযোগিতা প্রসারের পাশাপাশি দ্বিপাক্ষিক ক্ষেত্রে বিভিন্ন বেসরকারিপ্রতিষ্ঠান, দক্ষতা প্রশিক্ষণ সংস্থা এবং সরকারি ও বেসরকারি সংস্থাগুলির মধ্যেসহযোগিতা বিনিময়কে উৎসাহিত করা।
প্রধানমন্ত্রী আগামীকাল ভারতীয় ডাক বিভাগের পোস্ট পেমেন্ট ব্যাঙ্কের সূচনা করবেন

প্রধানমন্ত্রী শ্রী নরেন্দ্র মোদী আগামীকাল নতুন দিল্লির তালকাটোরা স্টেডিয়ামে ভারতীয় ডাক বিভাগের ইন্ডিয়া পোস্ট পেমেন্ট ব্যাঙ্ক আইপিপিবি-র সূচনা করবেন। কেন্দ্রীয় সরকারের আর্থিক অন্তর্ভুক্তিকরণের উদ্দেশ্যগুলি দ্রুত অর্জনের লক্ষ্যে ডাক বিভাগের এই ব্যাঙ্কটিকে সাধারণ মানুষের নাগালের মধ্যে সুলভে এক বিশ্বাসযোগ্য আর্থিক প্রতিষ্ঠানের রূপ দেওয়া হয়েছে। সারা দেশব্যাপী ডাক বিভাগের সুবৃহৎ নেটওয়ার্কের সঙ্গে এই ব্যাঙ্ককে জুড়ে দেওয়া হবে। উল্লেখ করা যেতে পারে, দেশের প্রতিটি কোণায় ডাক বিভাগের পরিষেবা রয়েছে। এই পরিষেবা প্রদানের জন্য ৩ লক্ষ পোস্টম্যান ও গ্রামীণ ডাক সেবক রয়েছেন। ডাক বিভাগের এই ব্যাঙ্ক চালু হওয়ার সঙ্গে সঙ্গে দেশের ব্যাঙ্কিং সুযোগ-সুবিধার পরিধিও আরও বৃদ্ধি পাবে। দ্রুত উন্নয়নশীল ভারতের বিভিন্ন সুযোগ-সুবিধা দেশের প্রত্যন্ত অঞ্চলগুলিতে পৌঁছে দেওয়ার জন্য কেন্দ্রীয় সরকার যে উদ্যোগ নিয়েছে, তাতে ডাক বিভাগের পেমেন্ট ব্যাঙ্ক আরও একটি মাইলফলক হয়ে উঠতে চলেছে। সূচনার দিন থেকেই সারা দেশে ভারতীয় ডাক বিভাগের আইপিপিবি ব্যাঙ্কের ৬৫০টি শাখা এবং ৩,২৫০টি অ্যাক্সেস পয়েন্ট বা সুযোগ-সুবিধা প্রদান কেন্দ্র থাকবে। সারা দেশে ডাক বিভাগের ১ লক্ষ ৫৫ হাজার ডাকঘরের প্রত্যেকটিকেই এই ব্যাঙ্ক ব্যবস্থার সঙ্গে জুড়ে দেওয়া হবে। ভারতীয় ডাক বিভাগের এই ব্যাঙ্কে সেভিংস ও কারেন্ট অ্যাকাউন্টের সুবিধার পাশাপাশি অর্থ হস্তান্তর, নগদ সুবিধা হস্তান্তর ও বিম পেমেন্ট সহ ব্যবসায়িক লেনদেন সংক্রান্ত পরিষেবা পাওয়া যাবে। অত্যাধুনিক প্রযুক্তির সহায়তায় এই পরিষেবাগুলি কাউন্টার, মাইক্রো এটিএম, মোবাইল ব্যাঙ্কিং অ্যাপ, এসএমএস এবং আইভিআর – এর মাধ্যমে পাওয়া যাবে।
হাইড্রোকার্বন ক্ষেত্রে ভারত-বাংলাদেশ সহযোগিতা :  অনুমোদন কেন্দ্রীয় মন্ত্রিসভার

হাইড্রোকার্বন ক্ষেত্রে ভারত-বাংলাদেশ সহযোগিতা সম্পর্কিত চুক্তির কাঠামো(এফওইউ) স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনার পর প্রস্তাবেসম্মতিদানের সিদ্ধান্ত গ্রহণ করা হয়। সহযোগিতা চুক্তি কাঠামো স্বাক্ষরের মূল উদ্দেশ্য হল হাইড্রোকার্বনক্ষেত্রে ভারত-বাংলাদেশ দ্বিপাক্ষিক সহযোগিতা প্রসারে একটি প্রাতিষ্ঠানিক ব্যবস্থাগড়ে তোলা। সমতা এবং পারস্পরিক কল্যাণের ভিত্তিতে এক উন্নততর সহযোগিতার বাতাবরণ গড়েতোলাও হল এর অন্যতম উদ্দেশ্য। চুক্তি কাঠামো স্বাক্ষরের প্রস্তাবে স্থানীয় তথা আঞ্চলিক পর্যায়েদ্বিপাক্ষিক সহযোগিতা প্রসারের ওপর বিশেষ গুরুত্ব দেওয়া হয়েছে। এর ফলে, একদিকেযেমন উন্নয়নমূলক কাজকর্মে বিশেষ গতি সঞ্চার ঘটবে, অন্যদিকে তেমনই বিকাশের লক্ষ্যেদুটি দেশেরই স্বপ্ন ও আশা-আকাঙ্ক্ষার বাস্তবায়ন সম্ভব হবে। এক সমৃদ্ধ ওশান্তিপূর্ণ দক্ষিণ এশিয়া গড়ে তোলার লক্ষ্যে ভারত ও বাংলাদেশ উভয়েরই একটি সাধারণদৃষ্টিভঙ্গি রয়েছে। তার বাস্তব রূপায়ণে চুক্তির ক্ষেত্রে সহযোগিতা কাঠামোস্বাক্ষরের ঘটনা বিশেষভাবে তাৎপর্যময়। কাঠামোটি কার্যকর থাকবে আগামী পাঁচ বছরেরজন্য। /